Diari Oficial de la Generalitat Valenciana


Sumari del DOGV 7033, del 28-05-2013 (2013/5329)

Notificació del laude emés per la Junta Arbitral de Transports d'Alacant. Expedient número 091/12-A .
-----------------------------------------------------------------------------------------------------

### Dades del document

Número de DOGV
:   7033

Data del DOGV
:   28-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5329


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 091/12-A . [2013/5329]  
Ramón Escrig Moreno, president de la Junta Arbitral de Transports d'Alacant, manifesta que d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Transruch SL que s'ha dictat laude en l'expedient de referència i, com que no li ha pogut ser notificat per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts. Reclamant: José Silverio Moreno Sánchez. Reclamat: Transruch SL, que no compareix en l'acte de vista.  
A Alacant, a 14 de febrer de 2013, a les 10.45 hores, es constituïx la Junta Arbitral de Transports pels membres expressats al marge i amb l'assistència de les parts per resoldre l'expedient 091/12-A, i es fa una vista oral respecte de la reclamació següent: impagament de ports. Incompareixença del demandat.   
  
Començada la vista oral pel president, es comprova la identitat de la part compareixent i en qualitat de què hi intervé.   
S'informa que, davant de la impossibilitat de citació i notificació a vista, després dels reiterats intents fets a través del servici de correus, s'ha publicat en el Diari Oficial de la Comunitat Valenciana número 6950, de 24 de gener de 2013.   
Concedida la paraula a la reclamant, deixa basada la reclamació en els antecedents de fet següents:  
Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va fer, per compte de la reclamada, diversos transports durant el mes de novembre de 2011, segons queda acreditat en la documentació adjunta a la demanda i que consta en l'expedient. Acabats els ports, sense cap inconvenient, es va presentar al cobrament la factura núm. 10, de 30 de novembre de 2011, per import de 3.543,54 euros.   
Una vegada fetes diverses gestions de cobrament sense aconseguir-ho, s'interposa esta demanda, amb la sol·licitud que, una vegada siga reconegut el seu dret, es condemne la reclamada a pagar la quantitat de 3.543,54 euros.  
Sense que hi haja més al·legacions i una volta debatuda la demanda, es dóna per conclosa la vista.  
S'hi apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la Llei d'Ordenació dels Transports Terrestres (RD 1211/1990).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de mesures fiscals, administratives i d'orde social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca 6.000,00 euros i cap de les parts que intervenen en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat".   
3. De les manifestacions fetes en la vista es deduïx que, efectivament, els ports que es reclamen en esta demanda, la factura dels quals consta adjunta, es van fer, cosa que determina el dret a cobrar-los per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per José Silverio Moreno Sánchez contra Transruch SL, ja que dels fets relatats, els documents probatoris i les declaracions efectuades s'establix que es va fer el transport reclamat dins de les condicions contractuals convingudes i que, per tant, ha de pagar-se l'import.   
Per tot això, Transruch SL haurà de pagar a José Silverio Moreno Sánchez la quantitat de tres mil cinc-cents quaranta-tres euros amb cinquanta-quatre cèntims (3.543,54 euros).  
Contra este laude es pot exercitar l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Independentment d'això, dins dels deu dies següents al de la notificació del laude, es podrà sol·licitar a esta junta arbitral la correcció, l'aclariment o el complement, d'acord amb l'article 39 de la Llei d'Arbitratge.  
Transcorreguts vint dies des de la notificació d'este laude a les parts, podrà instar-se l'execució forçosa d'este davant del Jutjat de Primera Instància d'Alacant conforme establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil».  
Estos terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 14 de febrer de 2013. El president de la Junta Arbitral de Transports d'Alacant: Ramón Escrig Moreno.